दिल्ली विधानसभा में नेता विपक्ष बीजेपी के विधायक विजेंद्र गुप्ता ने एक सदन के अंदर का एक वीडियो अपने ट्विटर अकाउंट से अपलोड किया। इस वीडियो में आम आदमी पार्टी के विधायक नितिन त्यागी द्वारा बीजेपी के विधायकों का नाम लेते उनके मुंह से गाली निकल गई। इस वीडियो को शेयर करते हुए विजेंद्र गुप्ता ने अपने ट्विटर अकाउंट पर लिखा है कि- जब हम सदन में जनहित का मुद्दा उटाते हैं या फिर सरकार की नाकामी पर प्रश्न करते हैं तो आम आदमी पार्टी के नेता और विधायक हमें गालियां देते हैं, ये लोकतंत्र की हत्या है।

जो वीडियो बीजेपी के विजेंद्र गुप्ता ने अपने अकाउंट से शेयर किया है उसके मुताबिक सदन में किसी बात पर लेकर बहस हो रही है। दिख रहा है कि कार्यवाही के दौरान आम आदमी पार्टी के विधायक नितिन त्यागी भाजपा विधायक विजेंद्र गुप्ता और मंजिंदर सिरसा पर तंज कसते हुए उन्हें कॉमेडी किंग कह रहे हैं। इसके साथ ही नितिन त्यागी ने ये भी कह दिया कि इन लोगों को कोई काम धंधा है नहीं साले यहां आकर सिर्फ कॉमेडी करते हैं।

सदन मे जनहित का मुद्दा उठाते है या फिर सरकार की नाकामी पर प्रश्न करते है तो AAP नेता और विधायक हमें गालीयाँ देते है,ये लोकतंत्र की हत्या है। pic.twitter.com/dWZ627gbzM — Vijender Gupta (@Gupta_vijender) August 11, 2017

आपको बता दें कि नितिन त्यागी दिल्ली के लक्ष्मी नगर विधानसभा क्षेत्र से विधायक हैं। मूल रूप से मेरठ के रहने वाले नितिन त्यागी बीजेपी के विनोद कुमार बिन्नी को हराकर विधानसभा पहुंच हैं।

Hindi News के लिए हमारे साथ फेसबुक, ट्विटर, लिंक्डइन, टेलीग्राम पर जुड़ें और डाउनलोड करें Hindi News App। में रुचि है तो

